**Aki Tapani Juusela** (s. 28. kesäkuuta 1991 Rauma) on suomalainen jääkiekkoilija, joka pelaa monikansallisen Erste Ligan unkarilaisjoukkue Ferencvárosi TC:ssä. Hän on pelipaikaltaan vasen laitahyökkääjä. Juuselaa on luonnehdittu pelityyliltään voimahyökkääjäksi.

Ura
---

### Seuraura

Juusela on Rauman Lukon kasvatti. Hän toimi kaudella 2006–2007 seuran C-nuorten kapteenina. Juusela oli Lukon paras pistemies ja maalintekijä SM-sarjan runkosarjassa tehoilla 9+7=16 sekä paras pistemies ja syöttäjä SM-karsinnoissa tehoilla 9+11=20. Kaudella 2007–2008 hän oli B-nuorten SM-sarjassa Lukon paras pistemies ja maalintekijä tehoilla 20+9=29. Kaudella 2008–2009 Juusela oli seuran A-nuorten paras maalintekijä ja hän jakoi Lukon sisäisen pistepörssin voiton Eetu Kosken kanssa tehoilla 19+15=34. Juusela voitti kauden päätteeksi A-nuorten SM-pronssia.

Kaudeksi 2010–2011 Juusela siirtyi Porin Ässien A-nuoriin. Hän oli 14 osumallaan joukkueen kolmanneksi paras maalintekijä. Kaudella 2011–2012 Juusela oli Ässien paras pistemies ja maalintekijä tehoilla 32+21=53, joilla hän sijoittui koko A-nuorten SM-liigan maalipörssissä kolmanneksi ja jakoi pistepörssin kuudennen sijan HIFK:n Aki Kivelän kanssa. Juusela jakoi myös seitsemällä osumallaan sarjan voittomaalipörssin voiton KalPan Toni Kallelan ja JYPin Markus Nenosen kanssa. Hän voitti myös Ässien sisäisen tehotilaston lukemalla +32. Juusela valittiin A-nuorten SM-liigan marraskuun 2012 kuukauden pelaajaksi. Pudotuspeleissä hän oli Ässien paras maalintekijä kuudella osumallaan. Juusela valittiin kauden päätteeksi A-nuorten SM-liigan tähdistökentälliseen. Hän debytoi kauden aikana myös SM-liigassa, jossa Juusela pelasi 15 runkosarja- ja kaksi playoff-ottelua tehopistein 3+2=5. Hän teki liigadebyyttinsä 3. tammikuuta 2012 vieraissa Tampereen Ilvesstä ja hän sai syöttöpisteen Severi Sillanpään tekemään 2–1-maaliin. Juuselan paikka kokoonpanoon aukesi Tuomas Santavuoren loukkaantumisen seurauksena. Liigauransa avausmaalin Juusela teki viidennessä ottelussaan 14. tammikuuta 2012 vieraissa kasvattajaseuraansa Lukkoa vastaan.

Maaliskuussa 2012 Juusela teki Ässien kanssa vuoden mittaisen SM-liigasopimuksen. Hänen varsinainen tulokaskautensa 2012–2013 toi 32 runkosarjaottelussa tehot 1+1=2 ja kuudessa playoff-ottelussa yhden maalin. Juuselalta odotettiin tasonnostoa SM-liigassa, mutta hänen itseluottamuksensa oli kuitenkin alkukaudella kateissa, eikä Juusela kyennyt enää edellisen kautensa veroisiin ennakkoluulottomiin esityksiin. Hän voitti kauden päätteeksi Suomenmestaruuden.

Kaudeksi 2013–2014 Juusela siirtyi vuoden mittaisella sopimuksella Mestis-joukkue Lempäälän Kisaan. Syyskuussa 2014 hän siirtyi try-outille Ruotsin kolmanneksi korkeimmalle sarjatasolle Hockeyettan-joukkue Västerviks IK:hon oltuaan ilman sopimusta alkukauden 2014–2015. Juusela ei kerennyt pelata siellä otteluakaan, kunnes hänen koejaksonsa purettiin lokakuussa reisivamman vuoksi. Joulukuussa hän palasi Suomeen ja siirtyi alustavaksi neljän ottelun sopimuksella Suomi-sarjajoukkue HC Satakunnan riveihin. 14 pelaamansa ottelun jälkeen, siirtotakarajalla helmikuussa 2015 Juusela siirtyi loppukaudeksi Mestis-joukkue KooKoohon. Hän voitti siellä kauden päätteeksi hopeaa.

Elokuussa 2015 Juusela siirtyi kahden viikon try-outille TuToon. Syyskuussa hän sai sopimuksen kaudeksi 2015–2016. Kaudella 2017–2018 Juusela oli TuTon paras maalintekijä 24 osumallaan, joilla hän sijoittui koko Mestiksen maalipörssissä neljänneksi. Juusela oli joukkueen paras maalintekijä myös pudotuspeleissä yhdeksällä osumallaan. Hän jakoi myös TuTon sisäisen tehotilaston voiton Matias Lehtosen kanssa lukemalla +8. Juusela voitti kauden päätteeksi Mestis-hopeaa. Hänet valittiin sarjan toiseen tähdistökentälliseen. Juusela voitti kauden aikana myös Suomen Cupin. Hän pelasi kauden aikana myös yhden SM-liigaottelun vuoralla Ässissä tammikuussa 2018, jolloin Juusela paikkasi joukkueen loukkaantumisia.

Kaudeksi 2018–2019 Juusela palasi 1+1-vuotisella sopimuksella Ässiin. Hän pelasi kauden aikana kolme Suomen Cupin ottelua lainalla Ässien yhteistyöjoukkueessa, Suomi-sarjajoukkue Karhu HT:ssä syyskuussa 2018 sekä kaksi ottelua vuokralla TuTossa lokakuussa 2018.

Juusela siirtyi kaudeksi 2019–2020 vuoden mittaisella sopimuksella Slovakian Extraligan nousijajoukkue HK Dukla Michalovceen. Hän teki 24 ottelussa tehot 4+7=11, mutta Juusela ei kuitenkaan kyennyt vastaamaan häneen kohdistuneisiin odotuksiin ja hänen sopimuksensa purettiin joulukuussa 2019. Tammikuussa 2020 Juusela siirtyi loppukauden kattavalla sopimuksella monikansallisen Erste Ligan unkarilaisjoukkue Ferencvárosi TC:hen.

### Maajoukkueura

Juusela on pelannut neljä poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2011–2012 | Ässät | SM-liiga | 15 | 3 | 2 | 5 | 0 | 2 | 0 | 0 | 0 | 0 |
| 2012–2013 | Ässät | SM-liiga | 32 | 1 | 1 | 2 | 2 | 6 | 1 | 0 | 1 | 0 | Kanada-malja |
| 2013–2014 | LeKi | Mestis | 37 | 7 | 15 | 22 | 22 | – | – | – | – | – |
| 2014–2015 | HC Satakunta | Suomi-sarja | 14 | 7 | 7 | 14 | 8 | – | – | – | – | – |
|  | KooKoo | Mestis | 4 | 0 | 1 | 1 | 0 | 6 | 0 | 0 | 0 | 2 |
| 2015–2016 | TuTo | Mestis | 35 | 5 | 9 | 14 | 16 | 7 | 1 | 0 | 1 | 29 |
| 2016–2017 | TuTo | Mestis | 43 | 13 | 13 | 26 | 45 | 11 | 2 | 5 | 7 | 10 |
| 2017–2018 | TuTo | Mestis | 41 | 24 | 10 | 34 | 35 | 15 | 9 | 4 | 13 | 31 | Kakkostähdistö |
|  | Ässät | SM-liiga | 1 | 0 | 0 | 0 | 0 | – | – | – | – | – |
| 2018–2019 | TuTo | Mestis | 2 | 1 | 0 | 1 | 0 | – | – | – | – | – |
|  | Ässät | SM-liiga | 29 | 2 | 3 | 5 | 4 | – | – | – | – | – |
| 2019–2020 | HK Dukla Michalovce | SloEL | 24 | 4 | 7 | 11 | 12 | – | – | – | – | – |
|  | Ferencvárosi TC | Erste Liga | 19 | 7 | 11 | 18 | – | – | – | – | – | – |
| 4 kautta | yhteensä | SM-liiga | 77 | 6 | 6 | 12 | 6 | 8 | 1 | 0 | 1 | 0 |
| 6 kautta | yhteensä | Mestis | 162 | 50 | 48 | 98 | 118 | 39 | 12 | 9 | 21 | 72 |
| 1 kausi | yhteensä | SloEL | 24 | 4 | 7 | 11 | 12 | – | – | – | – | – |
| 1 kausi | yhteensä | Erste Liga | 19 | 7 | 11 | 18 | – | – | – | – | – | – |

Lähteet
-------

* Aki Juusela The Internet Hockey Databasessa (englanniksi)
* Aki Juusela Eurohockey-sivustolla (englanniksi)
* Aki Juusela *Elite Prospects*. Everysport Media Group AB.  (englanniksi)

### Viitteet

1. 1 2  FTC-TELEKOM *ersteliga.hu*. Erste liga. Viitattu 3.1.2020. (unkariksi)
2. 1 2  LeKille kovia pelimiehiä sekä kentälle että valmennukseen *Jatkoaika.com*.  1.8.2013. Jatkoaika r.y. Viitattu 14.9.2016.
3. ↑  Elite Prospects - Lukko U16 *eliteprospects.com*. Everysport Media Group. Viitattu 15.3.2019. (englanniksi)
4. ↑  Elite Prospects - Lukko U18 *eliteprospects.com*. Everysport Media Group. Viitattu 15.3.2019. (englanniksi)
5. ↑  Elite Prospects - Lukko U18 *eliteprospects.com*. Everysport Media Group. Viitattu 15.3.2019. (englanniksi)
6. 1 2 3 4 5 6  Aki Juusela *Elite Prospects*. Everysport Media Group AB.  (englanniksi)
7. ↑  Elite Prospects - Ässät U20 *eliteprospects.com*. Everysport Media Group. Viitattu 15.3.2019. (englanniksi)
8. ↑  Elite Prospects - Jr. A SM-liiga Stats 2011-2012 *eliteprospects.com*. Everysport Media Group. Viitattu 15.3.2019. (englanniksi)
9. ↑  Elite Prospects - Ässät U20 *eliteprospects.com*. Everysport Media Group. Viitattu 15.3.2019. (englanniksi)
10. ↑  Pirttijärvi, Tuomas: Tuttu laulu Tampereella *Jatkoaika.com*.  3.1.2012. Jatkoaika r.y. Viitattu 14.9.2016.
11. ↑  RP: Santavuori sairauslomalle *Jatkoaika.com*.  2.1.2012. Jatkoaika r.y. Viitattu 5.1.2012.
12. ↑  Ässien tehokolmikko pakotti Norosen vaihtoon – katso video! *is.fi*.  14.1.2012. Sanoma Media Finland Oy. Viitattu 14.9.2016.
13. ↑  Ässille kaksi sopimusta ja maalivahtivalmentaja *Jatkoaika.com*.  8.3.2012. Jatkoaika r.y. Viitattu 14.9.2016.
14. ↑  Huuki, Asko: Ässien pelaaja-arvostelut 2012-2013 *Jatkoaika.com*.  19.6.2013. Jatkoaika r.y. Viitattu 14.9.2016.
15. ↑  Juusela koeajalla Hockeyettaniin *Jatkoaika.com*.  29.9.2014. Jatkoaika r.y. Viitattu 14.9.2016.
16. ↑  Pettersson, Conny: Try-out kontraktet med Juusela avbrutet  6.10.2014. Västerviks Ishockey Klubb.  Arkistoitu 20.9.2016. Viitattu 14.9.2016. (ruotsiksi)
17. ↑  Juusela hakee vauhtia Suomi-sarjasta *Jatkoaika.com*.  4.12.2014. Jatkoaika r.y. Viitattu 14.9.2016.
18. ↑  Juusela vaihtaa Satakunnan Kymenlaaksoon *Jatkoaika.com*.  16.2.2015. Jatkoaika r.y. Viitattu 14.9.2016.
19. ↑  TUTO vahvistuu kolmella hyökkääjällä ja Jokerit-puolustajalla *Jatkoaika.com*.  17.8.2015. Jatkoaika r.y. Viitattu 14.9.2016.
20. ↑  Juusela sopimukseen TUTOn kanssa *Jatkoaika.com*.  4.9.2015. Jatkoaika r.y. Viitattu 14.9.2016.
21. ↑  Elite Prospects - Mestis Stats 2017-2018 *eliteprospects.com*. Everysport Media Group. Viitattu 15.3.2019. (englanniksi)
22. ↑  Elite Prospects - TUTO Hockey *eliteprospects.com*. Everysport Media Group. Viitattu 15.3.2019. (englanniksi)
23. ↑  Ässät lainaa tuttua TUTO-hyökkääjää *Jatkoaika.com*.  5.1.2018. Jatkoaika r.y. Viitattu 18.4.2018.
24. ↑  Ässät värväsi TUTOn maalipyssyn *Jatkoaika.com*.  30.4.2018. Jatkoaika r.y. Viitattu 3.5.2018.
25. ↑  Porilaisseurat Ässät ja Karhu HT syventävät yhteistyötään *Jatkoaika.com*.  4.9.2018. Jatkoaika r.y. Viitattu 15.3.2019.
26. ↑  Aki Juusela vuokralle TUTOon *tutohockey.fi*.  17.10.2018. TUTO Hockey Oy. Viitattu 15.3.2019.
27. ↑  Máme päť posíl! V tíme vítame Petra Boltuna, Petra Galamboša, Tomáša Hričinu a Fínov Akiho Jusselu a Konstu Mesikammena *hkduklamichalovce.sk*.  30.5.2019. HK Dukla Ingema Michalovce. Viitattu 27.8.2019. (slovakiksi)
28. ↑  Miettinen, Miska: Suomalaispelaajalle tyly kohtalo: Hyviä pisteitä latonut Suomen mestari sai monoa keskieurooppalaisesta joukkueesta *suomikiekko.com*.  22.12.2019. Nordic Sport Media. Viitattu 3.1.2020.